b"\n_START_ARTICLE_\nPseudoceloma\n_START_PARAGRAPH_\nEl pseudoceloma (fals celoma) \xc3\xa9s una cavitat corporal plena de fluid d'origen blastoc\xc3\xa8lic. El pseudoceloma es  presenta en animals en els quals el mesoderm envaeix nom\xc3\xa9s parcialment el blastocel. Els animals amb pseudoceloma s'anomenen pseudocelomats o blastocelomats._NEWLINE_En els nematodes el pseudoceloma es troba dins de la paret corporal externa i banya els \xc3\xb2rgans interns, incloent els sistemes alimentari i reproductiu. El pseudoceloma cont\xc3\xa9 celomacits que proporcionen pressi\xc3\xb3 hidroest\xc3\xa0tica a tot l'animal, funciona com lubricant entre teixits i proporciona un medi pel senyalament intercel\xc2\xb7lular i el transport de nutrients. _NEWLINE_\xc3\x89s freq\xc3\xbcent que el pseudoceloma quedi obliterat en l'animal adult degut al creixement del teixits; en aquest cas, el pseudoceloma resta redu\xc3\xaft als espais intersticials, plens de l\xc3\xadquid cel\xc3\xb2mic que envolten els derivats mesod\xc3\xa8rmics. La forma de presentar-se el pseudoceloma en l'adult varia considerablement d'un grup zool\xc3\xb2gic a un altre."